OpenLLM-France/wikimedia huggingface dataset:
# Darios (fill d'Artaxerxes II)

Darios -Dareius, Δαρεῖος- (s. V aC) fou el fill gran d'Artaxerxes II de Pèrsia i fou designat hereu de la corona pel seu pare cap al final del seu regnat per posar fi a la disputa sobre la successió entre els dos fills del rei Darios i Ocos. Darios tenia 50 anys i segons el costum en ser designat es demanava al rei un obsequi; Darios li va demanar a Aspàsia de Focea, la concubina favorita del seu pare; Artaxerxes va accedir sempre que la noia hi donés el consentiment i la noia ho va fer; però llavors el pare va esdevenir gelós i va trencar la seva promesa i va consagrar a Aspàsia al servei d'Àrtemis a Ecbàtana.
Darios va quedar molt ressentit contra el pare i encara fou encoratjat per Tiribazos que havia rebut una ofensa similar del rei. Darios va organitzar una conspiració amb diversos dels seus germanastres, però el complot fou descobert i Darios executat.

## Referències

* ↑ Plutarc, Vides Paral·leles, Vida d'Artaxerxes (II) 1.1
* ↑ Plutarc, Vides Paral·leles, Vida d'Artaxerxes (II) 19.3
* ↑ Plutarc, Vides Paral·leles, Vida d'Artaxerxes (II) 27.3
* ↑ Plutarc, Vides Paral·leles, Vida d'Artaxerxes (II) 27.4
* ↑ Plutarc, Vides Paral·leles, Vida d'Artaxerxes (II) 29.7
# Departament de Retalhuleu

El departament de Retalhuleu està situat a la regió Sud Occidental de Guatemala. Limita al Nord amb el departament de Quetzaltenango, al sud amb l'oceà Pacífic, a l'est amb Suchitepéquez; i a l'oest amb el departament de San Marcos. La capçalera departamental es troba a una distància de 190 quilòmetres de la ciutat de Guatemala. Retalhuleu posseeix un clima càlid tot l'any, ja que les seves temperatures van dels 22 als 34 °C.

## Història

La seva etimologia sembla provenir de les veus quitxés retal 'senyal', hul que significa clot i uleu que significa terra, la qual cosa vol dir clot a la terra, amb els elements de l'idioma quitxé, podem dir que això es tradueix en Senyal de la Terra. Hi ha també la llegenda bastant generalitzada però sense confirmació històrica coneguda, que havent sol·licitat els indígenes al conqueridor Pedro de Alvarado que delimités les seves terres, aquest se situà en un punt, va requerir la seva espasa i amb la mateixa va traçar un senyal en l'aire per dividir així les terres. S'ha dit que Alvarado va assenyalar a la dreta tot el territori mam i a l'esquerra el territori quitxé, el límit del qual queda justament en el riu Nil, prop de l'actual capçalera departamental de Retalhuleu.

## Idiomes

L'idioma oficial és el castellà. Ancestralment els seus habitants s'han comunicat en kitxé, idioma que persisteix en la parla dels nadius maiess, sobretot en municipis com a San Andrés Vila Seca, San Felipe Retalhuleu, San Martín Zapotitlán, San Sebastián i Santa Cruz Muluá.

## Divisió administrativa

El departament de Retalhuleu està dividit en 9 municipis i aquests són:
* Champerico
* El Asintal
* Nuevo San Carlos
* Retalhuleu
* San Andrés Villa Seca
* San Martín Zapotitlán
* San Felipe
* San Sebastián
* Santa Cruz Muluá

## Enllaços externs

* www.retalhuleu.com web oficial
* Mapa interactiu del departament
# Deixalleria

La deixalleria és una instal·lació que permet fer la recollida selectiva d'aquelles fraccions de residus municipals per a les quals no hi ha un sistema de recollida domiciliària. D'aquesta manera, amb un simple cop de cotxe o un petit passeig, els veïns poden classificar ells mateixos els diferents tipus de residus domèstics que no han pogut minimitzar i dipositar-los selectivament, és a dir, en contenidors separats.
Les deixalleries són instal·lacions tancades i durant la seva obertura hi ha un servei permanent d'atenció al públic. L'encarregat de la deixalleria s'encarrega d'informar la gent, de la correcte gestió dels residus i de les tasques administratives.
A més a més de les deixalleries, també existeixen les deixalleries mòbils i les minideixalleries.
* La deixalleria mòbil consisteix en un vehicle de recollida itinerant que se situa en diferents municipis o barris segons un calendari preestablert.
* Les minideixalleries són petites instal·lacions que es troben dins d'un municipi i que permeten apropar el servei al ciutadà i que depèn de la deixalleria principal on es transporten el residus desats.
Els residus d'acceptació obligatòria per part d'una deixalleria són els residus municipals ordinaris (paper i cartró, vidre, envasos, plàstics no envàs, ferralla i metalls i tèxtils), els residus municipals especials (fluorescents i llums de vapor de mercuri, pneumàtics, bateries, dissolvents, pintures i vernissos, piles, frigorífics i electrodomèstics amb CFC i olis minerals de particular), els residus municipals voluminosos (electrodomèstics que no contenen substàncies perilloses i mobles) i altres residus (fustes, restes de jardí i runes provinents d'obres menors).

## Vegeu també

* Bossa d'escombraries

## Enllaços externs

* Deixalleries de Catalunya
* Deixalleries de l'Àrea Metropolitana de Barcelona
* Agència de Residus de Catalunya
# Deposició

«Deposició» té aquests significats:
* No s'ha de confondre amb excrement.
* Deposició en dret canònic és una pena vindicativa en el dret canònic de l'església catòlica aplicada als clergues. Consisteix en la suspensió d'ofici, en la inhabilitació per a obtenir nous càrrecs i en la privació de tots els beneficis, els càrrecs i les pensions que el reu posseeixi, sense perdre, però, les obligacions i els privilegis dels ordes rebuts.
* Deposició (química),les molècules que se situen fora d'una dissolució
* Deposició en capa fina, qualsevol tècnica que faci dipositar una capa fina de material
* Deposició (sediment), en geomorfologia el material, com per exemple un sediment, afegit
* Deposició (física), el procés de transformar un gas en un sòlid

## Notes

* ↑ Diccionari de la llengua catalana de l'IEC
* ↑ Vaticà, Codex Iuris Canonici, Canon 1333, 1334 & 1335 en (llatí)
# Deportivo Universidad Centroamericana

El Deportivo Universidad Centroamericana, també conegut com a UCA, és un club nicaragüenc de futbol de la ciutat de Managua.

## Palmarès

* Lliga nicaragüenca de futbol:
** 1968, 1975 ,1976, 1977

## Referències

* ↑ «Nicaragua - List of Champions». RSSSF. [Consulta: 9 febrer 2019].
# Dekedaha Football Club

El Dekedaha Football Club, també anomenat Dekedda FC o Port Authority FC, és un club de Somàlia de futbol de la ciutat de Mogadiscio. El 2013 jugà amb el nom Ports FC. Vesteix de color blau cel.

## Palmarès

* Lliga somali de futbol:
** 1998, 2007, 2017, 2018, 2019
* Copa somali de futbol:
** 2002, 2004
* Supercopa somali de futbol:
** 2018

## Referències

* ↑ Team's profile – leballonrond.fr
* ↑ «Somalia 2013/14». [Consulta: 13 gener 2019].
* ↑ «Nadiga Dekedda FC Ayaa Laso wareegtay xiddigo muhiim ah oo suuqa laga baadi goobayay+ SAWIRO». banooni.net, 21-06-2016. Arxivat de l'original el 2020-03-01. [Consulta: 1r març 2020].
* ↑ «Match facts: Egypt's Zamalek v Somalia's Dekedaha FC (CAF Champions League)». ahram.org.eg, 24-08-2019.
* ↑ «Somalia Champions». RSSSF.
* ↑ «Somalia Cup Winners». RSSSF.
# Del Rey

Del Rey és una concentració de població designada pel cens dels Estats Units a l'estat de Califòrnia. Segons el cens del 2000 tenia 950 habitants.

## Demografia

Segons el cens del 2000, Del Rey tenia 950 habitants, 240 habitatges, i 211 famílies. La densitat de població era de 300,7 habitants/km².
Dels 240 habitatges en un 47,9% hi vivien nens de menys de 18 anys, en un 59,2% hi vivien parelles casades, en un 22,5% dones solteres, i en un 11,7% no eren unitats familiars. En el 7,9% dels habitatges hi vivien persones soles el 4,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,96 i el nombre mitjà de persones que vivien en cada família era de 4,05.
Per edats la població es repartia de la següent manera: un 35,9% tenia menys de 18 anys, un 10,8% entre 18 i 24, un 26,9% entre 25 i 44, un 17,1% de 45 a 60 i un 9,3% 65 anys o més.
L'edat mitjana era de 28 anys. Per cada 100 dones de 18 o més anys hi havia 101,7 homes.
La renda mitjana per habitatge era de 26.458 $ i la renda mitjana per família de 28.060 $. Els homes tenien una renda mitjana de 22.656 $ mentre que les dones 17.153 $. La renda per capita de la població era de 8.101 $. Entorn del 28,3% de les famílies i el 34,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Del Rey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Del Rey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Del Rey Books

Del Rey Books és un segell editorial derivat de Ballantine Books, que és propietat de Random House que, al seu torn també, és propietat de Penguin Random House. Creat el 1977 sota la línia editorial de l'autor Lester del Rey i la seva muller Judy-Lynn del Rey. S'especialitza en llibres de ciència-ficció i fantasia, i antigament en manga japonès sota el seu (ara desaparegut) segell Del Rey Manga.
La primera novel·la publicada per Del Rey va ser The Sword of Shannara (1977) de Terry Brooks. Del Rey també publica novel·les de Star Wars sota la marca LucasBooks (amb llicència de Lucasfilm, una filial de la divisió The Walt Disney Studios de la The Walt Disney Company).

## Autors publicats

* Piers Anthony
* Isaac Asimov
* Stephen Baxter
* Amber Benson
* Ray Bradbury
* Terry Brooks
* Pierce Brown
* Bonnie Burton
* Jack L. Chalker
* Arthur C. Clarke
* James Clemens
* Dan Cragg
* Brian Daley
* Maurice G. Dantec
* Philip K. Dick
* Stephen R. Donaldson
* David Eddings
* Philip José Farmer
* Joe Clifford Faust
* Lynn Flewelling
* Robert L. Forward
* Alan Dean Foster
* Gregory Frost
* Christopher Golden
* James L. Halperin
* Barbara Hambly
* Peter F. Hamilton
* Ward Hawkins
* Kevin Hearne
* Robert A. Heinlein
* Robert E. Howard
* Robert Don Hughes
* J. Gregory Keyes
* Rosemary Kirstein
* Katherine Kurtz
* H. P. Lovecraft
* James Luceno
* Anne McCaffrey
* Donald E. McQuinn
* China Miéville
* Elizabeth Moon
* Sylvain Neuvel
* Robert Newcomb
* Larry Niven
* John Norman
* Naomi Novik
* Frederik Pohl
* Michael Poore
* Christopher Rowley
* David Sherman
* Scott Sigler
* Lucy A. Snyder
* Michael J. Sullivan
* J. R. R. Tolkien
* Harry Turtledove

## Referències

* ↑ «Dragonriders of Pern». [Consulta: 23 octubre 2011].

## Enllaços externs

* Del Rey a Random House Books (anglès)
# Del Tongo (equip ciclista)

L'equip Del Tongo va ser un equip ciclista italià de ciclisme en ruta que va competir de 1982 a 1991.

## Història

L'equip es fundà el 1982 degut a una divisió dins de l'estructura del GIS Gelati. Les seves victòries més importants van ser el Giro d'Itàlia de 1983, gràcies a Giuseppe Saronni, i el del 1991 guanyat per Franco Chioccioli.
El 1992 es va fusionar amb l'equip belga del Tonton Tapis-GB creant el nou GB-MG Boys Maglificio.

## Principals resultats

* Tirrena-Adriàtica: Giuseppe Saronni (1982)
* Volta a Llombardia: Giuseppe Saronni (1982), Gianbattista Baronchelli (1986)
* Volta a Suïssa: Giuseppe Saronni (1982)
* Milà-Sanremo: Giuseppe Saronni (1983)
* Volta a Andalusia: Rolf Gölz (1985)
* Giro de la Romanya: Lech Piasecki (1986)
* Giro de Toscana: Maurizio Fondriest (1989)
* París-Brussel·les: Franco Ballerini (1990)

### A les grans voltes

* Giro d'Itàlia
** 10 participacions (1982, 1983, 1984, 1985, 1986, 1987, 1988, 1989, 1990, 1991)
** 26 victòries d'etapa:
*** 3 el 1982: Giuseppe Saronni (3)
*** 3 el 1983: Giuseppe Saronni (3)
*** 1 el 1984: Sergio Santimaria
*** 4 el 1985: Giuseppe Saronni (2), Emanuele Bombini, Frank Hoste
*** 1 el 1986: Lech Piasecki
*** 2 el 1988: Franco Chioccioli, Lech Piasecki
*** 1 el 1989: Mario Cipollini
*** 4 el 1990: Luca Gelfi (2), Mario Cipollini (2)
*** 7 el 1991: Mario Cipollini (3), Franco Chioccioli (3), Franco Ballerini
** 2 classificacions finals:
*** 1983: Giuseppe Saronni
*** 1991: Franco Chioccioli
** 1 classificacions secundàries:
*** Classificació per punts: Giuseppe Saronni (1983)
* Tour de França
** 1 participacions (1987)
** 0 victòries d'etapa:
* Volta a Espanya
** 2 participacions (1983, 1984)
** 4 victòries d'etapa:
*** 2 el 1983: Giuseppe Saronni (2)
*** 2 el 1984: Guido van Calster (2)
** 1 classificacions secundàries:
*** Classificació per punts: Guido van Calster (1984)

## Enllaços externs

* Plantilles a memoire-du-cyclisme.eu
* Plantilles a firstcycling.com Arxivat 2014-10-26 a Wayback Machine.
# Danduk Kuular

Kuular Donduk (tuvinià: Куулар Дондук) (1888-1932) fou un polític de Tannú Tuva. Antic monjo lamaïsta, Donduk proclamà el 1921 la independència de Tannú Tuva. Més tard es convertí en membre del Partit Republicà Revolucionari de Tuva, i el 1924 es convertí en cap d'estat. Va establir llaços amb la República Popular de Mongòlia, a causa del fet que Tuva era un estat molt recent. Aquesta política independent respecte a la Unió Soviètica molestà Stalin. D'altra banda, Donduk intentà que els lames col·laboressin amb el seu govern. En 1926 el budisme fou proclamada com a religió de l'estat. En novembre de 1926 assolí el càrrec de Ministre-President i el nom de la República Popular de Tannú Tuva fou canviat a República Popular Tuviniana.
El creixement de la independència de Tuva augmentà la irritació del Kremlin, qui en 1929, donà un cop d'estat comunista a la 'Universitat de treballadors de l'Extrem Orient' dirigit per Saltxak Toka, graduat a Moscou. Donduk va perdre el càrrec i fou substituït per un govern més pro-rus. Toka esdevingué el 1932 secretari general del Partit Popular Revolucionari de Tuva (TPRP). Poc després Donduk fou executat.

## Referències

* ↑ Jonathan D. Smele: Historical Dictionary of the Russian Civil Wars, 1916–1926, 2015, Lanham (Maryland) 2015, p. 1197.
* ↑ Frank Stocker: Als Vampire die Mark eroberten: Eine faszinierende Reise durch die rätselhafte Welt der Banknoten in 80 kurzen Geschichten, (online) 2015, p. 69.
* ↑ Indjin Bayart: An Russland, das kein Russland ist, Hamburg 2014, p. 114.
# Dardan d'Abkhàzia

Dardan Xarvaixidze, també anomenat Dardin (en georgià: დარდან შირვაშიძე ; mort el 26 de juny de 1243 a Köse Dağ) fou un noble georgiana del segle xiii. Membre de la dinastia dels Xarvaixidze, va dirigir Abkhàzia en qualitat de governador hereditari (eristavi) pee compte de la reina Russudan de Geòrgia, mentre que els mongols envaïen i sotmetien el regne al seu jou. Per oposar-se a aquests últims, va formar una alliance amb altres nobles georgians i va oferir la seva ajuda als seljúcides contra els mongols, però va morir en la batalla decisiva l'any 1243.
Poques informacions han arribat sobre Dardan Xervaxidze, els regnats dels prínceps abkhazos de l'Edat Mitjana estant poc documentats per les fonts georgianes contemporànies. Membre d'una dinastia influent a Geòrgia occidental, era fill d'Otago II d'Abkhàzia Xarvaixidze, i algun temps després de la mort d'aquest esdevingué eristavi de la província gèorgiana d'Abkhàzia, probablement en els últims anys de l'edat d'or del regne georgià; un possible interregne podria ser degut a una minoria d'edat. Dardan va ser testimoni de la invasió mongola de Geòrgia al final dels anys 1230.
Dardan fou un dels últims prínceps georgians a refusar de sotmetre's al jou dels invasors, permetent a Abkhàzia de restar independent del kan Ögödei (regnat 1227-1241). El 1243, mentre que la reina Russudan acceptava la sobirania dels mongols sobre Transcaucàsia, Dardan es va unir a les tropes de Kaykhusraw II, sultan seljúcida de Rum, que intentava establir una última oposició als invasors en el món turc, al costat d'altres nobles rebels de Geòrgia com Txamadavle de Akhaltsikhe el 1243. Ironiquement, el 26 de 26, Dardan fou un dels comandants del costat seljúcida a Köse Dağ, afrontant els 3 000 auxiliars georgians (entre els 15 a 20 000 homes en total de les tropes enemigues). El eristavi va morir en combat i els mongols van assolir una victòria decisiva malgrat la superioritat numèrica de les tropes turques.

## Notes i referències

* ↑ El càrrec d'eristavi (ერისთავი) era un honor tradicionalment acordat per la monarquia georgiana a certs membres de l'alta noblesa; anava acompanyat de vastos patrimonis i el títol havia esdevingut de facto hereditari mentre que el poder dels sobirans disminuïa.
* 1 2 (anglès) Christopher Buyers. «Abkhazia - The Shirvashidze (Chachba) Dynasty».
* ↑ (anglès) Nodar Assatiani et Otar Djanelidze, History of Georgia, Publishing House Petite, Tbilisi, 2009, p. 110.
* ↑ (anglès) Josef W. Meri, Jere L. Bacharach, Medieval Islamic Civilization: A-K, Index, p. 442
* ↑ (anglès) W.E.D. Allen. «The Caucasian Borderland». Arxivat de l'original el 2009-10-20.
* ↑ (anglès) Cambridge University Press. The Cambridge History of Islam. I, 1977, p. 815. ISBN 9780521291354.

## Fonts

* Claude Cahen, « Köse Dagh » in Encyclopaedia of Islam, P. Bearman & al. (Brill 2007).

## Enllaços externs

* ((anglès)) Christopher Buyers. «Abkhazia - The Shirvashidze (Chachba) Dynasty».
# Departament de Copán

Copán és un departament hondureny, fronter amb Guatemala. La seua capital és Santa Rosa de Copán; té una superfície de 3242 km², i d'acord amb el cens de 1991 la població del departament és d'uns 226.000 habitants.

## Municipalitats

* Cabañas
* Concepción
* Copán Ruinas
* Corquín
* Cucuyagua
* Dolores
* Dulce Nombre
* El Paraíso
* Florida
* La Jigua
* La Unión
* Nueva Arcadia
* San Agustín
* San Antonio
* San Jerónimo
* San José
* San Juan de Opoa
* San Nicolás
* San Pedro de Copán
* Santa Rita (Copán)
* Santa Rosa de Copán
* Trinidad de Copán
* Veracruz (Copán)

## Vegeu també

* Escalinata dels Jeroglífics.
* Copán (jaciment arqueològic)

## Enllaços externs

* Copan Ruinas: Guia del Turista Arxivat 2017-09-25 a Wayback Machine. (castellà)
* Copan Ruinas (castellà)
* Mapa interactiu de Copán Ruinas i Santa Rosa de Copán Arxivat 2019-03-29 a Wayback Machine. (castellà)
# Departament de Cochabamba

Departament de Cochabamba és una divisió administrativa de Bolívia, situada al centre del país, on la majoria de la població parla quítxua. Engloba la ciutat de Cochabamba, fundada en 1574 per Sebastián Barba de Padilla, i es van revoltar contra els espanyols el 14 de setembre de 1810.

## Províncies

Es divideix en 16 províncies:
| Província | Capital | Porovíncies de Cochabamba |
| Arani | Arani | Porovíncies de Cochabamba |
| Arque | Arque | Porovíncies de Cochabamba |
| Ayopaya | Ayopaya | Porovíncies de Cochabamba |
| Bolívar | Bolívar | Porovíncies de Cochabamba |
| Capinota | Capinota | Porovíncies de Cochabamba |
| Carrasco | Totora | Porovíncies de Cochabamba |
| Cercado | Cochabamba | Porovíncies de Cochabamba |
| Chapare | Sacaba | Porovíncies de Cochabamba |
| Esteban Arze | Tarata | Porovíncies de Cochabamba |
| Germán Jordán | Cliza | Porovíncies de Cochabamba |
| Mizque | Mizque | Porovíncies de Cochabamba |
| Narciso Campero | Aiquile | Porovíncies de Cochabamba |
| Punata | Punata | Porovíncies de Cochabamba |
| Quillacollo | Quillacollo | Porovíncies de Cochabamba |
| Tapacarí | Tapacarí | Porovíncies de Cochabamba |
| Tiraque | Tiraque | Porovíncies de Cochabamba |

## Referències

* ↑ «Andes Travel Map». Arxivat de l'original el 2010-09-24.
# Demografia del Canadà

La demografia del Canadà ha tingut evolucions recents amb molta varietat.
La població canadenca ha experiment un envelliment ràpid causat per la baixa natalitat i una major esperança de vida. La població major de 65 anys ha augmentat més del doble entre 1968 i 2003. El 2003, quasi el 13% de la població total eren majors de 65 anys, predominant les dones.
Des de 1990, una mitjana anual de 225.000 immigrants s'establí, concentrant-se especialment als grans nuclis urbans. Entre el 2001 i el 2004, la taxa d'immigració augmentà un 66%, cosa que contribuí principalment a l'augment de la població.

## Referències

* ↑ Baviera Puig, Inmaculada. «Capítulo 2. La Unión Europea y la dependencia: modelos comparados». A: Comentario sistemático de la Ley de la dependencia Ley 39/2006, de 14 de diciembre, de promoción de la autonomía personal y atención a las personas en situación de dependencia y normas autonómicas. 1a ed. Cizur Menor (Navarra): Thomson Aranzadi, 2008, p. 67. ISBN 978-84-8355-687-0.
# Dergàievo

Dergàievo (en rus: Дергаево) és un poble de l'óblast de Vladímir, a Rússia, segons el cens del 2010 tenia vuit habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09. [Consulta: 7 maig 2018].
# Derhamia hoffmannorum

Derhamia hoffmannorum és una espècie de peix de la família dels lebiasínids i de l'ordre dels caraciformes.

## Morfologia

* Els mascles poden assolir 6,1 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: riu Mazaruni (Guaiana).

## Referències

* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J., 1977. Characoids of the world. T.F.H. Publications, Inc., Nova Jersey, Estats Units. 672 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Weitzman, M. i S.H. Weitzman, 2003. Lebiasinidae (Pencil fishes). p. 241-251. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB